אבודים בחלל (סדרת טלוויזיה, 2018)

אבודים בחלל (באנגלית: Lost in Space) היא סדרת מדע בדיוני אמריקאית המהווה עיבוד מחודש לסדרה באותו השם (אנ') ששודרה בין השנים 1965–1968 (ומהווה בעצמה עיבוד לספר משפחת רובינסון השווייצרית), ועוקבת אחר הרפתקאותיה של משפחת רובינסון בחלל לאחר שנאלצו לנחות נחיתת אונס על כוכב לכת מרוחק. הסדרה נכתבה על ידי התסריטאים מאט סזאמה וברק שארפלס והמפיק זאק אסטרין משמש בתפקיד השואו-ראנר של הסדרה. עונתה הראשונה עלתה לשידור במלואה בכל הפלטפורמות של שירות הזרמת המדיה נטפליקס ב-13 באפריל 2018. חודש לאחר עליית העונה הראשונה לשידור בשירות שלה, נטפליקס חידשה את הסדרה לעונה שנייה. בעקבות אירוע רב השפעה המאיים על הישרדותה של האנושות, משפחת רובינסון, המונה חמש נפשות, נבחרת למשימתה ה-24 במספר של ספינת האם "רזולוט", ספינת אם בין כוכבית הנושאת משפחות נבחרות שנבחרו למשימה ליישב את מערכת הכוכבים אלפא סנטאורי. לפני שהם מספיקים להגיע אל יעדם, רובוט חייזרי פורץ את גוף ה"רזולוט". כשהם נאלצים לפנות את ספינת האם ולהימלט ממנה באמצעות ספינות חלל לטווח קצר, עשרות מתיישבים, ביניהם נמצאים משפחת רובינסון, נוחתים נחיתת אונס על כוכב לכת שנמצא בקרבת מקום. על כוכב הלכת, בני משפחת רובינסון חייבים להתמודד עם סביבתם הזרה ולהילחם בשדים האישיים שלהם, זאת תוך כדי שהם מחפשים דרך חזרה אל ה"רזולוט". באוקטובר 2014, דווח שאולפני לג'נדרי ו-"Synthesis Entertainment" עובדות על עיבוד מחודש לסדרת הקאלט משנות ה-60, "אבודים בחלל" ושהן שכרו את צמד התסריטאים מאט סזאמה וברק שארפלס לכתוב את פרק הפיילוט עבור הסדרה. בנובמבר 2015, חברת נטפליקס התעניינה בפרויקט וב-29 ביוני 2016, היא הזמינה לסדרה עונה מלאה בעלת עשרה פרקים, עם זאק אסטרין שישמש כמפיק בפועל וכשואו-ראנר של הסדרה. צילומי העונה הראשונה החלו בפברואר 2017 בוונקובר, קולומביה הבריטית, והסתיימו ביולי 2017. עונתה הראשונה של הסדרה עלתה במלואה בכל הפלטפורמות של נטפליקס ב-13 באפריל 2018. ב-31 במרץ 2018, פרק הפיילוט של הסדרה הוקרן במהלך טקס ה-Awesome Con בוושינגטון די. סי.. אתר הביקורת "Rotten Tomatoes" דיווח על דירוג של 68% עם דירוג ממוצע של 6.21/10, בהתבסס על 65 ביקורות. הקונצנזוס של האתר כתב על הסדרה ש"השקעת ההפקה של 'אבודים בחלל' היא שאפתנית מספיק כדי למשוך אוהדי הרפתקאות מדע בדיוני, בעוד שהלב הגדול של הסיפור מוסיף עוגן רגשי לכל החשכה בחלל". האתר "Metacritic", שמשתמש בשקלול ממוצע, הקצה לסדרה ציון מנורמל של 58 מתוך 100 בהתבסס על 27 ביקורות, ציון המציין "ביקורות מעורבות או ממוצעות". דייוויד גריפין מהאתר "IGN" העניק לעונה הראשונה דירוג של 8.5/10, וכינה אותו "הרפתקאה מדע בדיונית מצוינת עם בעיית נבל קלה", ושיבח במיוחד את דמויותיהם של משפחת רובינסון, תוך כדי שביקר את דמותה של ד"ר סמית' כנבלית כבלתי מתוחכמת וחד-ממדית שאין לה שאיפה גדולה. לעומת זאת, ג'ן שאניי מהאתר "Vulture" אפיינה את ביצועיה של פוזי כ"מאופקים, ומגוחכים על גבול הקומי". מדיה וקבצים בנושא אבודים בחלל בוויקישיתוף אתר האינטרנט הרשמי של אבודים בחלל אבודים בחלל, ברשת החברתית פייסבוק אבודים בחלל, ברשת החברתית אקס (טוויטר) אבודים בחלל, ברשת החברתית אינסטגרם "אבודים בחלל", במסד הנתונים הקולנועיים IMDb (באנגלית) "אבודים בחלל", באתר נטפליקס "אבודים בחלל", באתר Rotten Tomatoes (באנגלית) "אבודים בחלל", באתר Metacritic (באנגלית) "אבודים בחלל", במסד הנתונים הקולנועיים KinoPoisk (ברוסית) Andreeva, Nellie (October 9, 2014). "Lost In Space Series Reboot In Works At Legendary TV With Dracula Writers". Deadline Hollywood. Retrieved October 8, 2017. Andreeva, Nellie (November 20, 2015). "Lost In Space TV Series Remake In Works At Netflix". Deadline Hollywood. Retrieved October 8, 2017. White, Brett; Ching, Albert (November 20, 2015). "Lost in Space Remake in Development at Netflix". Comic Book Resources. Retrieved October 8,2017. Andreeva, Nellie (June 29, 2015). "Lost In SpaceRemake Picked Up To Series By Netflix". Deadline Hollywood. Retrieved October 8, 2017. Bailey, Ian (March 30, 2017). "Vancouver's TV boom starts to fizzle as some shows move to California". The Globe and Mail. Retrieved October 8, 2017. Takeuchi, Craig (January 3, 2017). "Vancouver Screen Scene: Lost in Space, Van Helsing, and more". Inside Vancouver. Retrieved October 8, 2017. Hildebrand, David (April 1, 2018). "Netflix gave a first look of their Lost in Space remake at Awesome Con". Adventures in Poor Taste. Retrieved April 2, 2018. "Lost in Space: Season 1 (2018)". Rotten Tomatoes. Retrieved April 13, 2018. "Lost in Space (2018): Season 1 Reviews". Metacritic. Retrieved April 13, 2018. "Netflix's Lost in Space: Season 1 (2018)". IGN. Retrieved April 13, 2018. Jen Chaney, Lost in Space Gets a Fine, But Not Must-Watch Reboot, Vulture, ‏2018-04-12 (באנגלית)